Али Мухаммед
Али Мухаммед, өзүнүн чыныгы аты-жөнү Кассиус Клей (17.1.1942-ж.туулган, Кентукки штаты, Луисвилл) - америкалык спортчу, дүйнөлүк спорттун тарыхындагы эң мыкты боксчу, жарымоор салмактагы олимпиялык чемпион (1960). 1959-ж. «Алтын мээлей» мелдешин утуп, АКШ спорт союзунун бокс сүйүүчүлөрүнүн чемпиону, 1960-жылдан профессионалдык бокска өтүп, 1964-ж. дүйнөнүн абсолюттук чемпиону болгон. «Кара мусульмандар» уюмуна кирип, аты-жөнүн өзгөрткөн. Армияга жана Вьетнам согушуна барбагандыгы үчүн чемпиондуктан ажырап, 5 жылга камакка алынып жана 10 миң доллар айып тарткан. 1971-ж. рингге кайтып келип, Д. Фрезер менен мелдеште упай боюнча утулуп калган. 1974-ж. Фрезерди жана Дж. Форманды жеңип, кайрадан чемпион болгон. Профессионалдык бокста (1961-81) 61 жолу мушташып, 56 жеңишке ээ, 5 жеңилүүгө дуушар болгон. «Величайший. История моей жизни» китебинин автору (1975). «Величайший» фильмине тартылган (1977).
Инсандар

Колдонулган адабияттар
 “Кыргызстан” улуттук энциклопедиясы: 1-том. Башкы ред. Асанов Ү. А., Б.: Мамлекеттик тил жана энциклопедия борбору, 2006. ISBN 9967—14— 046—1